open-index/open-wikipedia-markdown huggingface dataset:
Arttu Saarijärvi

**Arttu Saarijärvi** (s. 7. elokuuta 1996 Lahti) on suomalainen koripalloilija. Pelipaikaltaan heittävänä takamiehenä tai pienenä laitahyökkääjänä pelaava Saarijärvi edustaa Korisliigassa pelaavaa Kouvoja. Hän on Namika Lahden kasvatti ja edusti seuraa aikaisemmin myös Korisliigassa.

## Pelaajaura
### Nuoruus ja Namika Lahti
Synnyinkaupunkinsa Namika Lahden kasvatti Saarijärvi nousi seuransa B-juniorien SM-joukkueeseen kausiksi 2010–2011 ja 2011–2012. Jälkimmäisellä kaudella joukkue voitti ikäluokan Suomen mestaruuden. Seuraavat kolme kautta, vuodet 2012–2015, Saarijärvi pelasi Namikan A-juniorien SM-sarjajoukkueessa. Lahtelaisen viimeinen kausi nuortensarjoissa oli menestyksekäs: hän pelasi koko kausi huomioiden 31 ja puoli minuuttia ottelua kohden, heitti kahden pisteen heittonsa 61,6 prosentin tarkkuudella, antoi 3,0 syöttöä ja teki 18,3 pistettä ottelua kohden. Joukkue voitti ikäluokan Suomen mestaruuden. Namikan ikäluokkaa, jossa Saarijärvi pelasi, on kutsuttu poikkeuksellisen lupaavaksi. Maaotteluita Saarijärvi pelasi B-nuorissa kolme ja A-nuorissa 14 kappaletta. Kaudella 2014–2015 Saarijärvi nousi myös seuransa miesten edustusjoukkueeseen. Hän debytoi Korisliigassa 1. lokakuuta 2014 ilman pisteitä. Yhteensä Saarijärvi pelasi Korisliigassa kaudella 2014–2015 23 ottelussa keskimäärin kolme ja puoli minuuttia ottelua kohden. Hänen ottelukohtaiset keskiarvonsa runkosarjassa olivat 1,0 pistettä ja 0,4 levypalloa per ottelu. Namika sijoittui runkosarjassa seitsemänneksi ja kohtasi Joensuun Katajan, jolle se taipui 3–2-otteluvoitoin. Saarijärvi pelasi pudotuspeleissä kahdessa ottelussa muttei tehnyt pisteitä.

### Kouvot

Hieman Namikan kauden päättymisen jälkeen toukokuussa 2015 Saarijärvi ja Kouvot tekivät kolmivuotisen sopimuksen. Heti ensimmäisellä kaudella Kouvot voitti Suomen mestaruuden. Viimeisellä kaudella Kouvoissa 2018–2019 joukkue eteni aina finaaleihin asti, mutta päätyi hopeasijalle.

Saarijärvi valittiin Suomen alle 20-vuotiaiden kisajoukkueeseen vuoden 2016 EM-kotikisoihin.

## Pelityyli ja ominaisuudet

Kouvojen päävalmentaja Jyri Lehtonen arvioi Saarijärven tämän siirryttyä seuraan pelipaikoilleen tarpeeksi suurikokoiseksi ja urheilulliseksi pelaajaksi. Puolustuksessa hän pelaa pääasiassa 2- ja 3-paikkojen pelaajia vastaan. Nuoruudestaan johtuen Saarijärvi tarvitsee Lehtosen mukaan huipputasolle lisää voimaa ja itseluottamusta.

## Lähteet
* Arttu Saarijärvi  Suomen Koripalloliitto

### Viitteet

## Aiheesta muualla
* Arttu Saarijarvi basketball profile eurobasket.com
Riihimäen Kolmoskori

**Riihimäen Kolmoskori** on riihimäkeläinen koripalloseura, joka oli aktiivinen 1990-2010. Seura perustettiin 1990-luvun alussa RPL:n jatkeeksi. Nykyisin Riihimellä koripallotoimintaa pyörittää Riihimäen koripalloseura.

Kolmoskori tuli tunnetuksi erityisesti kasvattajaseurana. Seuran kasvatteja ovat muun muassa Lauri Toivonen, Ilkka Vuori ja Tuomas Viertola. Kolmoskori pelasi välillä nuorten SM-sarjaa, mutta koripallotoiminta Riihimäellä kuihtui vähitellen, ja nykyisin Kolmoskori on olemassa rekisteröitynä yhdistyksenä muttei aktiivisena seurana. 

## Historia
Riihimäen Kolmoskori perustettiin 1990-luvun alussa RPL:n koripallotoiminnan jatkeeksi. 2000-luvun alussa seuran junioritoiminta alkoi tuottamaan tulosta Seuran 85-syntyneiden joukkue (B-juniorit) osoittivat, että myös Riihimäeltä voidaan nousta kansalliseen koriskärkeen. Joukkue teki paikallista lajihistoriaa voittamalla kahdesti Eteläisen alueen mestaruuden, kahdesti minien epävirallisena SM-turnauksena pidetyn Ranta-Vahalan ja JBT-turnauksen. 

1985-syntyneiden kutsuttiin kolmesti mukaan Pohjoismaiden mestaruusturnaukseen Scania-Cup:iin ja vuodelta 1998 seuralla on tilillään 1985-syntyneiden juniorijoukkueen saavuttama Pohjoismaiden mestaruushopea. 2000-luvun alussa '85-ikäluokan muodostama B-pojat tavoitteli ensimmäisenä riihimäkeläisenä koripallojoukkueena paikkaa ikäluokkansa SM-sarjassa. Tässä tavoitteessa joukkue onnistuikin ja Kolmoskorin B-pojat pelasivat kaudella 2001-02 B-poikien SM-sarjassa. 

Menestyksekkään juniorijoukkueensa esimerkin voimin Riihimäen koripallokulttuuri on nousi huomattavasti. Jokavuotinen koriskoulu toi 2000-luvun alussa vuosittain 1-2 joukkueellisen verran uusia harrastajia. Menestyksekkään 1985-syntyneiden B-juniorijoukkueen lisäksi Kolmoskorin minit pelasivat hyvin, pelaten eteläisen alueen korkeimmalla sarjatasolla. Seura hyötyi myöskin yhteistyöstään naapuriseura Hyvinkään Pontevan kanssa, joka mahdollisti rinnakkaisedustuksen seuran pelaajille Pontevan juniorijoukkueisiin.

2000-luvulla  Miesten edustusjoukkue pelasi Miesten 4-divisioonassa, nousten välillä jo 3-divisioonatasolle. 

2000-luvun puoliväliin mennessä Kolmoskorin edustusjoukkueen koripallotoiminta kuitenkin hiipui ja vaikka loppuvaiheessa seurassa pelasikin paluumuuttajina vanhoja kasvatteja kuten Lahtisen veljekset Ilpo ja koripalloliiga-tasolla asti pelannut Ilari, seuran edustusjoukkueen viimeisiksi sarjapeleiksi jäi Miesten 4-divisioonapelit 2000-luvun lopussa. Nuorisopuolella nähtiin vielä hyviä otteita B-nuorten joukkueen pelatessa B-nuorten SM-sarjaa kaudella 2006-07. Joukkuetta tuolloin valmensi sittemmin Hyvinkään Pontevassa valmentajana toiminut Matias Lehtinen. 

2010-luvun ensimmäisinä vuosina Riihimäen koripallotoiminta virkosi jälleen, ja paikkakunnalle perustettiin uusi seura, Riihimäen Koripalloseura (RiKos) erityisesti harrastusmahdollisuuksia ja junioritoiminnan pyörittämistä varten.

## Lähteet
Dang Deukhurin piirikunta

**Dang Deukhurin piirikunta** eli **Dangin piirikunta** () on yksi Nepalin 75 piirikunnasta. Se sijaitsee Nepalin Keskilännen kehitysalueen Raptin vyöhykkeellä, linnuntietä kolmisensataa kilometriä Kathmandusta länteen. 

Dang Deukhurin piirikunta rajautuu etelässä Intian Uttar Pradeshin osavaltioon. Naapurina lännessä on Banken, pohjoisessa Salyanin, Rolpan ja Pyuthanin sekä idässä Arghakhanchin ja Kapilbastun piirikunta.    
 
Dang Deukhurin piirikunnassa asui vuonna 2011 yhteensä 552&nbsp;583 ihmistä (462&nbsp;380 as. vuonna 2001). Piirikunnan pinta-ala on 2&nbsp;955 neliökilometriä ja väestötiheys 187 as./km2. Hallinnollinen keskus on Ghorahi (aiemmalta nimeltään Tribhuwannagar, 62&nbsp;928 as., 2011). Piirikunnassa sijaitsee myös koko Raptin vyöhykkeen keskus, Tulsipurin kaupunki (51&nbsp;537 as., 2011).

Luonnonmaantieteellisesti piirikunnan eteläosa on Nepalin Keskilännen eteläistä Terai-alankoa ja pohjoisosa kumpuvyöhykettä. Yleensä piirikunta ryhmitellään  kokonaisuudessaan Keskilännen Terai-vyöhykkeeseen. Tarkemmassa jaottelussa piirikunnasta 18,1&nbsp;% sisällytetään alavampaan trooppiseen, 69,9&nbsp;% ylempään trooppiseen ja 12,0&nbsp;% subtrooppiseen ilmastovyöhykkeeseen. 


## Lähteet

## Aiheesta muualla
Parsan piirikunta

**Parsan piirikunta** () on yksi Nepalin 75 piirikunnasta. Se sijaitsee Nepalin Keskisen kehitysalueen Narayanin vyöhykkeellä, Kathmandusta satakunta kilometriä lounaaseen. 

Parsan piirikuntaa rajaa etelässä Intian Biharin osavaltio. Luoteessa naapurina on Chitawanin, pohjoisessa Makwanpurin ja idässä Baran piirikunta. 

Parsan piirikunnassa asui vuonna 2011 yhteensä 601&nbsp;017 ihmistä (497&nbsp;219 as. vuonna 2001). Piirikunnan pinta-ala on 1&nbsp;353 neliökilometriä ja väestötiheys 444 as./km2. Hallinnollinen keskus on Birgunj (135&nbsp;904 as., 2011), joka sijaitsee linnuntietä 95 kilometriä Kathmandusta etelälounaaseen.

Luonnonmaantieteellisesti piirikunta ryhmitellään yleensä Nepalin keskiseen alankoon (Terai) kuuluvaksi. Tarkemmassa jaottelussa piirikunnasta  74,7&nbsp;% sisällytetään alavampaan trooppiseen ja 25,3&nbsp;% ylempään trooppiseen kasvillisuusvyöhykkeeseen.


## Lähteet

## Aiheesta muualla
Cape Canaveral AFS LC-14

**Launch Complex 14** (**LC-14**) on entinen rakettien laukaisualusta Cape Canaveralin avaruustukikohdassa, Floridassa. Alustalta laukaistiin useita miehitettyjä ja miehittämättömiä Atlas-lentoja, mukaan lukien Friendship 7 -lento, jolla John Glennistä tuli ensimmäinen maan kiertoradalle päässyt yhdysvaltalainen.

## Historia
LC-14 oli ensimmäinen operatiiviseen käyttöön saatu Atlas-laukaisualusta, ja siltä tehtiinkin vuosien 1957–1958 alkuvaiheen koelennot. Alusta oli myös ainoa Atlas-alusta, jolla ei sattunut kantoraketin räjähdystä. LC-14 päätettiin muuttaa avaruuslaukaisuihin soveltuvaksi, ja sille rakennettiin laukaisutorni vuoden 1959 alulla. Ensimmäinen Mercury-lento tehtiin alustalta vielä saman vuoden syyskuussa. Alusta oli ainoa Atlas-laukaisualusta, jolta pystyttiin lisäksi laukaisemaan miehitettyjä lentoja. LC-14:ltä tehtiin vielä MIDAS-satelliittien ja mannertenvälisten ohjusten koelentoja ennen sen siirtoa NASAn käyttöön.

LC-14 tunnetaan NASAn Mercury-Atlas 6 -lennosta, joka kuljetti yhdysvaltalaisen astronautin ensi kertaa kiertoradalle. Alustalta laukaistiin lisäksi kolme muuta miehitettyä Mercury-Atlas-lentoa sekä useita miehittämättömiä Atlas-lentoja. Myöhemmin sitä käytettiin Gemini-ohjelman Atlas-Agena-laukaisuihin.

Alustan käytön päätyttyä se pääsi rapistumaan vuosikymmenten ajan. Lähellä sijaitseva Atlantin valtameri nopeutti metallirakenteiden korroosiota, ja kompleksin punaiset nosturitelineet purettiin turvallisuussyistä 1970-luvulla.

## Kuvia

File:LC-14 Mercury 7.jpg|Mercury 7:n muistolaatta Mercury Monumentilla
File:LOC-63C-1556.jpg|Mercury-Atlas 9 LC-14-alustalla


## Katso myös
*Luettelo Cape Canaveralin ja Merritt Islandin laukaisualustoista

## Lähteet

## Aiheesta muualla
Luettelo YK:n pakkausnumeroista 1601–1700

Alla on esitetty **[[Yhdistyneet kansakunnat|YK:n]]** asettamat kemikaalien sekä teollisten valmisteiden **pakkaus- ja kuljetusmerkinnät** aineille, joiden YK-numerot ovat **1601–1700**.

## YK-numerot 1601–1700

## Katso myös
*Luettelo YK:n pakkausnumeroista 1501–1600
*Luettelo YK:n pakkausnumeroista 1701–1800

## Aiheesta muualla
*ADR:n vaarallisten aineiden lista, viitattu 11.5.2015.
*YK:n vaarallisten aineiden lista vuodelta 2015, viitattu 11.5.2015.
*YK:n vaarallisten aineiden lista vuodelta 2013, viitattu 11.5.2015.

## Lähteet
Jumlan piirikunta

**Jumlan piirikunta** () on yksi Nepalin 75 piirikunnasta. Se sijaitsee Nepalin Keskilännen kehitysalueen Karnalin vyöhykkeellä, linnuntietä noin 350 kilometriä Kathmandusta länsiluoteeseen. 

Jumlan piirikunnan naapurina on lännessä Kalikotin, pohjoisessa Mugun, idässä Dolpan ja etelässä Jajarkotin piirikunta.    

Jumlan piirikunnassa asui vuonna 2011 yhteensä 108&nbsp;921 ihmistä (89&nbsp;427 as. vuonna 2001). Piirikunnan pinta-ala on 2&nbsp;531 neliökilometriä ja väestötiheys 43 as./km2. Hallinnollinen keskus oli vuoteen 2014 saakka Kartik Swamin kylä (VDC, 2&nbsp;186 as. vuonna 2011). Toukokuussa 2014 piirikuntaan muodostettiin sen ensimmäinen kaupunki, joka nimettiin asukasluvultaan suurimman kyläkomitean (VDC) mukaan Chandan Nathiksi. Kaupunki muodostettiin lähekkäisistä kyläkomiteoista (laskennallisesti yhteensä runsas 19&nbsp;000 as., 2011) ja myös Kartik Swami tuli osaksi uutta kaupunkia.

Piirikunta ryhmitellään usein kokonaisuudessaan Nepalin Keskilännen vuoristovyöhykkeeseen kuuluvaksi. Tarkemmassa ilmastollisessa aluejaottelussa piirikunnasta 25,3&nbsp;% sisällytetään 
lauhkeaan, 49,7&nbsp;% subalpiiniseen, 13,9&nbsp;% alpiiniseen, 3,8&nbsp;% Transhimalajan ja 7,3&nbsp;% ylempään vuoristovyöhykkeeseen (nival zone). 


## Lähteet

## Aiheesta muualla
Putous (7. tuotantokausi)

**''[[Putous|Putouksen]]'' seitsemäs tuotantokausi** esitettiin MTV3-kanavalla syksyllä 2015.

Edellisellä kaudella ohjelman juontajana aloittanut Heikki Paasonen jatkoi juontajana myös seitsemännellä kaudella. Kauden näyttelijät julkistettiin 23. syyskuuta 2015. Edelliskauden näyttelijät jatkoivat Niina Koposta ja Antti Holmaa lukuun ottamatta. Lisäksi sarjasta viidennen kauden jälkeen poistunut Riku Nieminen palasi ohjelmaan. Kesken kauden Joonas Nordman ilmoitti jättävänsä *Putouksen* tämän kauden jälkeen.

*Vuoden sketsihahmo* -kilpailun voitti Joonas Nordmanin esittämä Matti Pikkuvanhanen. 

## Tulikoe ja näytön paikka

## Vuoden sketsihahmokilpailu

a Kaksi ensimmäistä putoajaa sai jatkaa sketsihahmokilpailussa kakkoshahmolla 

## Katsojaluvut ja yllätystehtävät

## Lähteet
Pierre Jallow

**Pierre Jallow** (s. 8. elokuuta 1979 Gambia) on gambialais-suomalainen koripalloilija.

Jallow syntyi Gambiassa ja harrasti nuorena lentopalloa, mikä auttoi häntä kehittämään ponnistusvoimaansa. Koripallon Jallow aloitti vasta yli 20-vuotiaana. Hän pelasi uransa alussa Yhdysvalloissa, Australiassa, Englannissa ja Skotlannissa. Tammikuussa 2006 Jallow siirtyi Suomeen, Korisliigassa pelanneeseen Kouvoihin. Kaudella 2006–2007 hän edusti Viron pääsarjan BC Kalev/Raplaa ja kaudella 2007–2008 Korisliigaseura Namika Lahtea.

Kaudesta 2009–2010 lähtien Jallow edusti toiseksi korkeimmalla sarjatasolla Korikobria, Team Uusimaata, Keravan Energia Teamia ja Järvenpään Koripalloseuraa. Kaudella 2014–2015 35-vuotias Jallow pelasi JKS:ssa uransa parhaan I-divisioonakauden, ja lisäksi hän sai Suomen kansalaisuuden alkuvuodesta 2015, mikä herätti kiinnostusta Jallow'ta kohtaan. Hän neuvotteli Korisliigaseurojen kanssa ennen siirtoajan umpeutumista. Lopulta hän päätyi loukkaantumisista kärsineen Loimaan joukkueeseen, joka saavutti kyseisellä kaudella SM-hopeaa.

Jallow palasi JKS:aan kaudeksi 2016–2017.

Marraskuussa 2013 uutisoitiin Nokialla pelatussa ottelussa katsomosta huudellun Jallow'lle rasistisesti.

## Saavutuksia
* SM-hopeaa 2015

## Lähteet
* Pierre Jallow  Suomen Koripalloliitto
* Profiili  fiba.com 

### Viitteet

## Aiheesta muualla
* Pierre Jallow basketball profile eurobasket.com
Atso Vainio

**Atso Vainio** (s. 1965) on ollut Uudenkaupungin kaupunginjohtaja 1. syyskuuta 2012 alkaen. Aikaisemmin hän työskenteli ulkomaisia investointeja Suomeen houkuttelevan Invest in Finlandin varatoimitusjohtajana. Hän on sitoutumaton. Uudenkaupungin kaupunginvaltuuston valitessa kaupunginjohtajan vuonna 2012 hän voitti SDP:n Heikki Longan äänin 26–12. Vainion puolesta puhuivat keskustan ja kokoomuksen valtuutetut. Vainio on koulutukseltaan kauppatieteiden maisteri.

## Lähteet
Hermanninmäki

**Hermanninmäki** () on Helsingin Hermannin kaupungin­osaan kuuluva alue. Se käsittää suurimman osan Hämeentien ja Hermannin rantatien välisestä alueesta Helsingin itäisessä kantakaupungissa. Erilliseksi osa-alueeksi Hermanninmäki muodostettiin vuoden 2013 alussa. Osa-alueella asui vuonna 2024 noin 5&nbsp;600 asukasta ja työskenteli vuonna 2022 noin 2&nbsp;200 ihmistä.

Alueen väkiluku on kasvanut 2000-luvulla Etelä-Hermannin asuinalueen rakentumisen myötä, mikä tuli mahdolliseksi sen jälkeen, kun Helsingin yliopiston eläinlääketieteellinen tiedekunta siirrettiin Viikin kampukselle. Etelä-Hermannin vuonna 2001 hyväksytty asemakaava, joka mahdollisti noin 2&nbsp;500 asukkaan sijoittumisen alueelle, oli laajin kantakaupunkiin tehty kaava sitten Arabianrannan asemakaavan. Etelä-Hermannin asuinalueen avajaisia vietettiin vuonna 2012, mutta alueelle rakennettiin sen jälkeenkin. Muun muassa entinen suojeltu Valtion margariinitehdas muutettiin loft-asunnoiksi. Muita Hermanninmäkeen kuuluvia huomattavia rakennuksia ovat muun muassa Agroksenmäen holvikellari, Sörnäisten vankila, Sörnäisten kruununmakasiini ja Teurastamo.

Osa alueen katunimistöstä, kuten Vegankatu, Orioninkatu, Vellamonkatu ja Violankatu, perustuu vanhoihin laivoihin. Aluksiin pohjautuvat nimet eivät kuitenkaan ole alkuperäisiä, vaan niitä edelsivät esimerkiksi Vuorikatu, Kauppakatu, Käsityöläiskatu ja Oihonnankatu. 

## Lähteet

## Aiheesta muualla
HMS Älvsnabben (M01)

**HMS Älvsnabben** (runkonumero M01) oli Ruotsin laivaston vuonna 1943 valmistunut miinalaiva.

## Valmistus
Alus tilattiin rahtialuksena Göteborgista Eriksbergs Mekaniska Verkstads AB:lta, mistä merivoimat lunasti 1942 aluksen. Alus  laskettiin vesille 19. tammikuuta 1942 ja liitettiin laivastoon 8. toukokuuta 1943.

## Palvelus
Alusta modernisoitiin vuosina 1951, 1961, 1966 ja 1972. Vuoden 1951 modernisoinnissa aluksella olleet 20 millimetrin ilmatorjuntatykit korvattiin neljällä 37 millimetrin kunnialaukaustykillä. Muutamaa vuotta myöhemmin korvattiin takakannen kaksi  kaksiputkista 40 millimetrin ilmatorjuntatykkiä yksiputkisilla 40 mm M/48 -tykeillä. Loput kaksiputkiset 40 millimetrin tykit poistettiin hieman myöhemmin. Vuodesta 1953 alus oli koululaivana tehden kaikkiaan 25 koulutuspurjehdusta. *Älvsnabben* poistettiin 30. kesäkuuta 1982 palveluksesta ja myytiin seuraavana vuonna. Alus romutettiin 1983-1984 Karlskronassa.

## Lähteet

*

### Viitteet
Ilpo Okkonen

**Ilpo Okkonen** (s. 1954) on Oulussa toimiva valokuvaaja, graafinen suunnittelija, mainostoimistoyrittäjä, tietokirjailija ja kirjankustantaja. Koulutukseltaan hän on arkkitehti, ja valokuvaajan työssään hänet tunnetaan erityisesti arkkitehtuurikuvaajana. Hän on kuvittanut ja julkaissut kymmeniä valokuvateoksia, joista Asko Salokorven kanssa 1985 julkaistu *Suomen arkkitehtuuri 1900-luvulla* valittiin maailman kauneimmaksi kirjaksi.

Ilpo Okkonen opiskeli arkkitehdiksi Oulun yliopistossa 1977–1992 ja oli työharjoittelussa Reima ja Raili Pietilän toimistossa 1979. Jo opiskeluaikoina Okkonen perusti Studio 10 Oy:n, jonka kautta Okkonen teki arkkitehtuuri- ja mainosvalokuvausta sekä multivisio-ohjelmia muun muassa Oulun kaupungille ja Oulun yliopistolle. Vuodesta 1993 hänen yrityksenään on ollut Studio Ilpo Okkonen Oy, joka toimii sekä mainostoimistona että valokuvateosten kustantajana. Lisäksi Okkonen on vuodesta 2012 toiminut Oulu3D-yrityksen toimitusjohtajana.

Vuonna 2014 Okkonen kokosi 40-vuotistaiteilijajuhlansa kunniaksi valokuvistaan *Minä näen* -virtuaalinäyttelyn verkkoon.

1990-luvun alussa Okkonen ja hänen vaimonsa Seija toivat Suomeen Iriadamant-intiaaneiksi itseään kutsuvan ranskankielisen kultin, joka piti leiriä Kittilässä. Okkoset olivat mukana liikkeessä, kunnes ryhmä karkotettiin Suomesta ja lopetti pian toimintansa. Okkoset kertoivat asiasta vuonna 2017 radioidussa 11-osaisessa sarjassa *Intiaanit tullee!* Ilpo Okkonen oli keskeisesti mukana neliosaisessa ranskalais-suomalais-belgialaisessa television dokumenttisarjassa *[[Gaialand]]* (2022), joka kertoo kultista ja sen huijariksi paljastuneesta johtajasta Norman Williamista.

## Teoksia
**Oulu 1983–1984* (Jukka Ukkolan kanssa, Pohjoinen 1984, )
**Suomen arkkitehtuuri 1900-luvulla* (Asko Salokorven kanssa, Gummerus 1985, )
**Pilvilinnoja ja vesiposteja : kulta-ajan arkkitehtuuria pohjolan valkeaan kaupunkiin* (Ritva Okkosen kanssa, Pohjoinen 1985, )
**Keski-Pohjanmaa / Mellersta Österbotten* (Jukka Ukkolan ym. kanssa, Länsirannikko 1990, )
**Tornio* (Timo Mäntyvaaran kanssa, Studio Ilpo Okkonen 1996, )
**Kaiken keskellä Oulu : erään kaupungin anatomia* (Jukka Ukkolan kanssa, Studio Ilpo Okkonen 1997, )
**Scenic Contra Costa County* (Frank Haegelandin kanssa, MBIC 1998, )
**Helsingin kasvot / Faces of Helsinki* (Asko Salokorven kanssa, Studio Ilpo Okkonen 1999, )
**Aleksanterinkatu – katu Helsingin sydämessä* (Asko Salokorven kanssa, Studio Ilpo Okkonen 2004, )
**Oulun tuomiokirkko* (Arvi Seppäsen kanssa, Studio Ilpo Okkonen 2002, )
**Seutunsa keskellä Oulu* (Jukka Ukkolan kanssa, Studio Ilpo Okkonen 2004, )

## Lähteet

## Aiheesta muualla
*Studio Ilpo Okkosen verkkosivusto
Mette Mestad

**Mette Mestad** on norjalainen uransa lopettanut ampumahiihtäjä.

Mestad voitti maailmancupin kokonaiskilpailun kaudella 1983–1984. Hän sijoittui MM-kilpailuissa 1984 pikakilpailussa kahdeksanneksi ja normaalimatkalla 17:nneksi, 1985 pikakilpailussa kahdeksanneksi ja 1986 normaalimatkalla 12:nneksi.

## Lähteet
Yösuunnistus

**Yösuunnistus** on suunnistamista yöllä. Yösuunnistus käydään pimeässä, jolloin maaston näkemiseen ja kartan lukuun käytetään otsavaloa. Yöllä kompassin käyttö korostuu enemmän kuin päivällä. Suunnassa pysyminen on melko tärkeää yöllä. Reitinvalinnat kannattaa tehdä varmoja reittejä käyttäen, sellaisia joilla näkymä olisi riittävän suuri. 

Yösuunnistuksessa järjestetään kansallisia mestaruuskilpailuja. Laji ei ole EM- eikä MM-kilpailujen ohjelmassa. Tiomilassa ja Jukolan viestissä on sekä yöosuuksia että valoisan osuuksia. 

Suomessa ensimmäiset kansalliset kilpailut yösuunnistuksessa järjestettiin vuonna 1946 Porvoossa. Miesten SM-kilpailuja on järjestetty vuodesta 1955 ja naisten vuodesta 1971.  

## Lähteet
Ben Haenow

**Ben Bernard Haenow** (s. 6. tammikuuta 1985 Croydon, Englanti) on englantilainen laulaja. Hän nousi kuuluisuuteen voitettuaan The X Factor -laulukilpailun yhdennentoista tuotantokauden joulukuussa 2014.

## Elämä ja ura

Ben Haenow syntyi 6. tammikuuta 1985 Croydonissa. Hänellä on vanhempi veli nimeltään Alex. Hänen vanhempansa Mick ja Rosanna Haenow erosivat Benin ollessa neljävuotias. 14-vuotiaana Ben kärsi masennuksesta.

Haenow on laulanut yhtyeissä 15-vuotiaasta lähtien ja he perustivat veljensä kanssa rock and roll yhtyeen The Lost Audio vuonna 2006. Ennen The X Factoria hän työskenteli rekkakuskina.

26. kesäkuuta 2014 Haenow otti osaa The X Factorin yhdennentoista tuotantokauden koelauluihin Newcastlessa. Hän lauloi Bill Withersin kappaleen *Ain’t No Sunshine*. Tuomarit päästivät hänet yksimielisesti jatkoon. 

Myöhemmin kisassa hänen mentorinaan toimi Simon Cowell.

Haenow ei ollut koko kauden aikana kertaakaan kahden vähiten ääniä saaneen kilpailijan joukossa. Hänet julistettiin kilpailun voittajaksi 14. joulukuuta 2014. Kun äänestystulokset myöhemmin julkaistiin, paljastui, että Haenow oli saanut eniten yleisöääniä neljännestä viikosta kymmenenteen.

15. joulukuuta 2014, päivä voittonsa jälkeen, Haenow julkaisi ”voittajan singlensä”, cover-version OneRepublicin kappaleesta *Something I Need*.

Marraskuussa 2015 Haenow julkaisee debyyttialbuminsa, josta on julkaistu lokakuussa 2015 single *Second Hand Heart*  

## Diskografia
* *Something I Need* (single) (2014)
* *Second Hand Heart* (single) (2015)

## Lähteet
Luzaide

**Luzaide** (), viralliselta nimeltään **Luzaide/Valcarlos**, on kunta Nafarroan maakunnassa Baskimaan Espanjan puoleisessa osassa. Kunnassa oli 390 asukasta vuonna 2016.

## Kuvia


Valcarlos - rue.JPG
Valcarlos - maison commune.JPG|Kunnantalo
Valcarlos - église.JPG



## Lähteet

## Aiheesta muualla

* Kunnan viralliset kotisivut
Darling (joki)

**Darling** on noin 1&nbsp;545&nbsp;kilometrin mittaisena yksi Australian kolmesta pisimmästä joesta. Yhdessä nämä kolme jokea muodostavat Murray-Darling-jokialueen, joka on nimetty kahden suurimman joen, Murrayn ja Darlingin mukaan. Darling ja sen sisarjoet sijaitsevat Wentworthin alueella Kaakkois-Australiassa, missä niiden vesi on tärkeä luonnonvara jokialueen asukkaille.

Darlingjoki on kärsinyt sen veden ylikäytöstä ja saasteista, minkä vuoksi se ei joinakin vuosina ole virrannut juuri ollenkaan. Joen vesi on suolaista ja sen laatu on laskeva, mutta vuoden 2010 lisääntyneet sateet ovat toistaiseksi parantaneet Darlingin veden kuntoa.

## Lähteet
*http://www.ga.gov.au/scientific-topics/geographic-information/landforms/longest-rivers
*http://www.murrayriver.com.au/about-the-murray/murray-darling-basin

## Aiheesta muualla
Arnegi

**Arnegi** () on kunta Baskimaan Ranskan puoleisessa osassa.

Kunnassa oli vuonna 2012 noin 235 asukasta ja sen pinta-ala on 22 neliökilometriä.

## Lähteet

## Aiheesta muualla
Orreaga

**Orreaga** () on kunta Nafarroan maakunnassa Baskimaan Espanjan puoleisessa osassa.

Orreaga sijaitsee Espanjaan kuuluvan autonomisessa Navarrassa alueen pääkaupunki Pamplonasta koilliseen lähellä Espanjan Ranskan vastaista rajaa. Alueen korkeus merenpinnasta on 981 metriä ja lähellä kulkee Pyreneiden läpi johtava Roncesvallesin sola eli Puerto de Ibañeta. 

Roncesvallesin solaa on pidetty perinteisesti Roncesvallesin taistelun taistelukenttänä. Taistelu käytiin 15. elokuuta 778 kaarle Suuren jothaman frankkien armeijan jälkijoukkojen ja paikallisten baskien välillä. Taistelu on sittemmin tullut tunnetuksi *[[Rolandin laulu]]*-eepoksen kautta, jonka mukaan frankkien vastustajat olivat tosin todellisuuden vastaisesti muslimeja. Vuonna 1130 Pamplonan piispa Sancho de la Rosa rakennutti Orreagaan luostarin ja kylän kirkon rakennutti Navarran kuningas Sancho VII vuonna 1230. Sittemmin kuningas ja hänen vaimonsa Clemencia haudattiin kirkkoon.

Joka vuosi tuhannet pyhiinvaeltajat aloittavat matkansa Orreagasta kohti Santiago de Compostelaa.

## Kuvia


Rocesvalles sillo Carlomagno.jpg|Izpiritu Santuaren kapera (esp. Capilla de Sancti Spiritus)
PM 071350 E Roncesvalles.jpg|Orreagako kolegiata (esp. Real Colegiata de Santa María de Roncesvalles)
PM 071365 E Roncesvalles.jpg|Orreagako kolegiata (esp. Real Colegiata de Santa María de Roncesvalles)



## Lähteet

### Viitteet

## Aiheesta muualla

* Kunnan viralliset kotisivut
Izaba

**Izaba** () on kunta Nafarroan maakunnassa Baskimaan Espanjan puoleisessa osassa.

## Kuvia


Isaba ayuntamiento.JPG|Kunnantalo
IglesiaDeIsaba5.JPG|San Zipriano eliza 
Idoia3.jpg|Idoiako baseliza



## Lähteet

### Viitteet

## Aiheesta muualla
Otsagabia

**Otsagabia** () on kunta Nafarroan maakunnassa (esp. Navarra) Baskimaan Espanjan puoleisessa osassa. Kunnassa asuu 543 henkilöä (2016).

## Kuvia


Ochagavía-Otsagabia 02.JPG
CasasDeOchagavía.jpeg
Otsagabia Iribarren 2007.JPG



## Lähteet

## Aiheesta muualla

* Kunnan viralliset kotisivut
Orbaizeta

**Orbaizeta** () on kunta Nafarroan maakunnassa Baskimaan Espanjan puoleisessa osassa.

## Kuvia


Orbaiceta, Navarra.JPG
Església d'Orbaitzetako Ola.jpg|Orbaizetako Olako eliza
Hórreo de Orbaitzeta.JPG



## Lähteet

## Aiheesta muualla

* Kunnan viralliset kotisivut
Sakari Nupponen

**Sakari Nupponen** (s. 5. heinäkuuta 1956 Lahti) on suomalainen tietokirjailija ja toimittaja.

Nupponen on työskennellyt kaupunkilehti ''Helsingin Uutisten'' päätoimittajana 2014–2016 ja kaupunkilehti ''Tamperelaisen'' päätoimittajana 2012–2014. Nupponen on toiminut myös ''Ilta-Sanomien'', ''Taloussanomien'' ja ''Talouselämän'' toimittajana ja taloustoimittajana sekä ''Aamulehden'', ''Satakunnan Kansan'' ja ''Ylä-Satakunnan'' toimittajana. Nupponen toimi uutis- ja kulttuurilehti ''Karjalan'' päätoimittajana vuonna 2023.

Nupponen valittiin Suomen Lehtiyhtymässä vuoden 2012 kaupunkijournalistiksi. Vuonna 2014 Olutliitto myönsi hänelle Hyvä Tuomas -palkinnon.

Nupponen on kirjoittanut vuonna 2007 ilmestyneen kirjan *Aikamatka hotelli Viruun*. Teos on käännetty myös viroksi. Vuonna 2017 Siltala julkaisi Nupposen kirjoittaman *[[Salve (kirja)|Salve – 120-vuotias merimieskapakka Helsingin Hietalahdessa]]* -kirjan. Vuonna 2025 Docendo julkaisi hänen teoksensa *[[Pizzeria nimeltä Suomi]]*. Se on ensimmäinen kattava kuvaus siitä, miten pizza valloitti Suomen ja arkipäiväistyi.

## Teokset
* 
**  (2. p.)
* 
* 

## Lähteet
Länsisuomen Työmies

**Länsisuomen Työmies** oli Turussa vuosina 1899–1906 ilmestynyt sosialidemokraattinen sanomalehti. Ensimmäinen päätoimittaja oli puuseppä K. F. Hellsten, joka toimi tehtävässä vuosina 1899 ja 1900–1905. FT N. R. af Ursin toimi päätoimittajana vuonna 1900 ja Seth Heikkilä vuosina 1905–1906.

## Sanomalehden historia
Turku oli varhaisimpia työväenliikkeen keskuksia Suomessa Helsingin ja Tampereen ohella. Länsisuomen Työmies perustettiin vuoden 1898 lopulla ja sen ensimmäinen numero ilmestyi 14. tammikuuta 1899.

Yleislakko marraskuussa 1905 johti työväenliikkeen nousuun Suomessa, jolloin työväen lehtien määrä nousi dramaattisesti. Keväällä 1906 sanomalehden nimeksi vaihdettiin aatteellisuutta korostavasti *Sosialisti.*

Lehden nimeksi tuli *Demokraatti* vuonna 1919, mutta se vaihtui takaisin *Sosialistiksi* seuraavan vuoden alussa. Lehden nimi muutettiin ''Turun päivälehdeksi'' vuonna 1951.

## Lähteet

## Aiheesta muualla
* Länsisuomen Työmies digitoituna Kansalliskirjastossa
Antti Pertovaara

**Antti Yrjö Pertovaara** (s. 17. toukokuuta 1953 Helsinki) on suomalainen lääkäri ja professori. Pertovaara ollut vuodesta 2004 lähtien Helsingin yliopiston fysiologian professori. Hän on toiminut myös Turun yliopiston fysiologian professorina.

Pertovaara valmistui lääketieteen lisensiaatiksi Helsingin yliopistosta vuonna 1978 ja väitteli siellä lääketieteen ja kirurgian tohtoriksi vuonna 1982.

Pertovaara oli vuosina 1978–1991 Helsingin yliopiston assistentti, apulaisopettaja ja vt. apulaisprofessori, vuosina 1986–1987 Michiganin yliopiston vieraileva tutkija, vuosina 1991–2004 Suomen akatemian vanhempi tutkija, varttunut tieteenharjoittaja, vuosina 1991–1992 Heidelbergin yliopiston ja vuosina 2001–2002 Harvardin yliopiston vieraileva tutkija.

Pertovaara on ollut useiden tieteellisten sarjojen toimitusneuvoja ja tieteellisten seurojen hallituksien jäsen. Hän on julkaissut yli 200 tieteellistä artikkelia neurofysiologian alalta. Hän on ollut vuodesta 1984 Helsingin yliopiston ja vuodesta 2010 Turun yliopiston fysiologian dosentti.

Antti Pertovaaran puoliso on Tampereen yliopiston fysiologian professori Synnöve Carlson, ja heillä on neljä lasta.

## Lähteet

## Aiheesta muualla
* Antti Pertovaara. Helsingin yliopisto.
Ultzama

**Ultzama** () on kunta Navarran maakunnassa Baskimaan Espanjan puoleisessa osassa.

## Aiheesta muualla

* Kunnan viralliset kotisivut
Luettelo YK:n pakkausnumeroista 1501–1600

Alla on esitetty **[[Yhdistyneet kansakunnat|YK:n]]** asettamat kemikaalien sekä teollisten valmisteiden **pakkaus- ja kuljetusmerkinnät** aineille, joiden YK-numerot ovat **1501–1600**.

## YK-numerot 1501–1600

## Katso myös
*Luettelo YK:n pakkausnumeroista 1401–1500
*Luettelo YK:n pakkausnumeroista 1601–1700

## Aiheesta muualla
*ADR:n vaarallisten aineiden lista, viitattu 12.5.2015.
*YK:n vaarallisten aineiden lista vuodelta 2015, viitattu 12.5.2015.
*YK:n vaarallisten aineiden lista vuodelta 2013, viitattu 12.5.2015.

## Lähteet
Rina De Liguoro

**Rina De Liguoro** (oikealta nimeltään *Elena Caterina Catardi*, 24. heinäkuuta 1892 Firenze – 15. huhtikuuta 1966 Rooma) oli italialainen pianisti ja elokuvanäyttelijä. Häntä on kutsuttu italialaisen mykkäelokuvan viimeiseksi diivaksi.

Tuleva näyttelijä opiskeli pianonsoittoa ja valmistui Napolin San Pietro a Majellan konservatoriosta. Vuonna 1918 hän meni naimisiin elokuva-alalla toimineen kreivi Wladimiro De Liguoron kanssa. Rinan elokuvadebyytti oli pieni rooli Lucio D’Ambran komediassa *La principessa Bebè* (1921). Hänen läpimurtonsa tapahtui Enrico Guazzonin *[[Messalina (vuoden 1923 elokuva)|Messalinan]]* nimiroolissa vuonna 1923. De Liguoro näytteli myös historiallisten elokuvien *[[Quo vadis?]]* ja *[[Pompejin viimeiset päivät (vuoden 1926 elokuva)|Pompejin viimeiset päivät]]* uusintaversioissa.

1920-luvun loppupuolella De Liguoro työskenteli Saksassa, Itävallassa ja Ranskassa. Tuon ajan elokuvista merkittävimpiä ovat Alexandre Volkoffin *Casanova* (1927) ja Richard Oswaldin *[[Cagliostron kreivi]]* (1929). De Liguoron viimeinen italialainen mykkäelokuva oli uusintaversio Francesca Bertinin *[[Assunta Spina]]sta* vuonna 1930. Samana vuonna hän siirtyi Hollywoodiin. De Liguoro näytteli Clarence Brownin menestyselokuvassa *[[Romantiikka (elokuva)|Romantiikka]]* (*Romance*) ja Cecil B. DeMillen flopissa *[[Madam Satan]]* (molemmat 1930), mutta äänielokuvan tultua työtilaisuudet alkoivat ehtyä. Vuonna 1939 näyttelijä palasi Italiaan, jossa hän esiintyi vielä muutamissa elokuvissa. Niistä viimeinen oli Luchino Viscontin *[[Tiikerikissa (elokuva)|Tiikerikissa]]* vuonna 1963.

## Lähteet

## Aiheesta muualla
* 
*
Ovatko ateenalaiset maineikkaampia sodassa kuin viisaudessa

**Ovatko ateenalaiset maineikkaampia sodassa kuin viisaudessa** (; ) on Plutarkhoksen *[[Moralia]]*-kokoelmaan (kirja IV, 25) kuuluva tutkielma, joka vertailee nimensä mukaisesti antiikin ajan ateenalaisten saavutuksia sodassa ja filosofian harrastuksessa.

Plutarkhoksen teos on muodoltaan epideiktinen puhe. Puhe on mahdollisesti pidetty Ateenassa, koska se viittaa ”tähän kaupunkiin” monen taiteen äitinä. Teksti on säilynyt nykyaikaan vain osittain; sen alkuosa puuttuu ja puhe tuntuu myös päättyvän kesken. Lampriaan tekemässä Plutarkhoksen teosten luettelossa teoksella on lyhyempi nimi *Mistä ateenalaiset olivat kuuluisia?* (, *Kata ti endoksoi Athēnaioi*).

Teos käsittelee ennen kaikkea Ateenan loistavaa menneisyyttä. Plutarkhos esittää, että Ateenan sotapäälliköiden ansiota on, että myös kirjailijat ja taiteilijat saattoivat kukoistaa kaupungissa. Sotilaiden ylistäminen johtaa samalla kirjailijoiden ja taiteilijoiden moittimiseen. Plutarkhos huomauttaa, ettei Ateena koskaan kukoistanut monilla runouden aloilla. Ateenalainen historiankirjoitus kertoisi muiden tekemistä suurista teoista ilman suuria ateenalaisia sotilaita, kuten Perikles ja Nikias. Historioitsijoista vain Ksenofon saa kiitosta, koska tästä tuli sotilaana itsekin historiankirjoituksen kohde. Kreikkalainen teatteri perustui valheeseen ja oli naismaista. Suuret sotapäälliköt sen sijaan olivat toiminnan miehiä, joiden voittopalkintoja olivat kokonaiset kaupungit, maat ja temppelit. Sodassa saavutetuille voitoille oli omistettu juhlapäiviä, teatterikilpailuissa saavutetuille voitoille ei.

Ralph Waldo Emerson on teoksen englanninkieliseen käännökseen kirjoittamassaan johdannossa todennut, että on erikoista, että Plutarkhoksen kaltainen oppinut henkilö ylistää kyseisellä tavalla sotilaita ja jopa parjaa kirjailijoita. On kuitenkin mahdollista, että kyseessä on lähinnä retorinen taidonnäyte, joka ei välttämättä esitä suoraan Plutarkhoksen omia ajatuksia.

## Lähteet

## Kirjallisuutta

* Plutarch: *Were the Athenians More Famous in War or in Wisdom?*. Teoksessa  Kreikankielinen alkuteksti ja englanninkielinen käännös.

## Aiheesta muualla

* Πλούταρχος: *[http://penelope.uchicago.edu/Thayer/H/Roman/Texts/Plutarch/Moralia/De_gloria_Atheniensium*.html Πότερον Αθηναίοι κατά πόλεμον ή κατά σοφίαν ενδοξότεροι]* 
* Plutarch: *[http://penelope.uchicago.edu/Thayer/E/Roman/Texts/Plutarch/Moralia/De_gloria_Atheniensium*.html Were the Athenians More Famous in War or in Wisdom?]*
Karplus-yhtälö

**Karplus-yhtälö** kuvaa vierekkäisiin hiiliatomeihin sitoutuneiden protoneiden, eli visinaalisten protoneiden, välisten NMR-spektroskopiassa esiintyvien kytkentävakioiden suuruuden suhdetta niiden väliseen diedrikulmaan. Karplus-yhtälö on nimetty kehittäjänsä Martin Karplusin mukaan ja Karplus julkaisi yhtälön vuonna 1959. Karplus-yhtälöä voidaan käyttää sekä pienten molekyylien että makromolekyylien kuten proteiinien konformaation määrittämiseen.

Karplus-yhtälö on muotoa
:J(\phi) = A \cos^2 \phi + B \cos\,\phi + C, 

missä J on kytkentävakio, A, B ja C ovat kertoimia ja Φ on yhdisteen H-C-C-H-sidoksen diedrikulma. Kertoimien A, B ja C arvot riippuvat muun muassa yhdisteen hiiliatomien välisten ja hiilen ja vedyn välisten sidosten sidospituuksista, hiilten välisten sidosten sidoskulmista ja hiileen sitoutuneiden muiden substituenttien elektronegatiivisuudesta. Tyypillisiä arvoja hiilivedyille ovat A = 7 Hz, B = -1 Hz ja C = 5 hz. Kun, karplus-yhtälöstä piirretään kuvaaja niin kutsuttu Karplus-käyrä, nähdään, että kytkentävakion arvo riippuu suuresti diedrikulmasta. Se on suurimmillaan, kun protonien välinen diedrikulma on 180°, pienenee nollaan diedrikulman lähestyessä arvoa 90° ja kasvaa jälleen diedrikulman pienetessä.

Karplus-yhtälön avulla voidaan NMR-spektristä saatujen kytkentävakioiden arvojen avulla päätellä visinaalisten protonien välinen diedrikulma ja siten saada tietoa molekyylin konformaatiosta. Esimerkiksi sykloheksaanin tuolikonformaatiossa kahden aksiaalisissa asemissa sijaitsevan protonien välinen kytkentävakio on 10-12 Hz (Φ = 180°), kahden ekvatoriaalisissa asemissa sijaitsevien protonien välinen kytkentävakio on 2&ndash;3 Hz ((Φ = 60°) ja toisen protoneista ollessa aksiaalinen ja toisen ekvatoriaalinen on kytkentävakio 3&ndash;5 Hz (Φ = 60°).

## Lähteet
Lauri Sikanen

**Lauri Sikanen** (s. 7. joulukuuta 1969) on suomalainen johtava tutkija ja ryhmäpäällikkö, joka työskentelee Luonnonvarakeskuksessa Joensuussa. Hän on maatalous- ja metsätieteiden tohtori. Hänen asiantuntemusalojaan ovat energiapuun hankinta, biojalostus, energiapelletit, biohiili, torrefiointi, energiapuun laatu sekä teknologian siirto Hän oli Joensuun yliopiston metsäteknologian tutkija vuosina 1993&ndash;1996, metsäteknologian yliopistolehtori vuosina 1996&ndash;2001 ja vanhempi tutkija vuosina 2001&ndash;2008 ja Itä-Suomen yliopiston energiapellettitutkimuksen professori vuosina 2008&ndash;2013. Hän on julkaissut kymmeniä referoituja tutkimusartikkeleja metsäteknologian ja bioenergian alalta ja yli 50 muuta tieteellistä artikkelia ja kirjallista julkaisua.

## Lähteet
Vuoden pyöräilykunta

**Vuoden pyöräilykunta** on tunnustus, joka on myönnetty vuodesta 1991 lähtien joka vuosi jollekin Suomen kunnalle. Tunnustus on luonteeltaan kannustepalkinto, jonka valintakriteereissä tarkastellaan pyöräilyverkkoa, pyöräilyinfran kehittyneisyyttä, markkinointia ja aktivointia, sitoutuneisuutta pyöräilyn kehittämiseen ja pyöräilymääriä. Samaa kuntaa ei voi valita 10 vuoden sisällä uudestaan. Vuoden pyöräilykunnan valitsee Suomi Pyöräilee -työvaliokunta. Työvaliokunnassa on edustettuna paikallisia ja valtakunnallisia pyöräily- ja liikuntajärjestöjä, LVM, THL ja polkupyörien maahantuojia, myyjiä ja valmistajia.

## Palkitut

## Lähteet
Diego Rolán

**Diego Alejandro Rolán Silva** (s. 24. maaliskuuta 1993 Montevideo) on uruguaylainen jalkapalloilija, joka edustaa Espanjan Primera Divisiónissa pelaavaa Málagaa. Oikeajalkainen Rolán on pelipaikaltaan hyökkääjä. Hän kuuluu myös Uruguayn jalkapallomaajoukkueeseen.

## Ura
### Seurajoukkueura
Rolánin kasvattajaseura on Defensor Sporting. Hän pelasi seuran edustusjoukkueessa Uruguayn Primera Divisiónissa vuosina 2011–2013. Otteluita kertyi 38 ja maaleja 11.

Tammikuussa 2013 Rolán siirtyi Ranskan Ligue 1:n Girondins de Bordeaux'hon, jonka paidassa hän debytoi helmikuussa 2013 Olympique Lyonia vastaan. Kaudella 2012–2013 Rolán voitti Bordeaux'n kanssa Ranskan cupin mestaruuden.Avausmaali liigassa syntyi vasta seuraavalla kaudella, huhtikuussa 2014 Stade Rennaisin verkkoon. Kaudella 2013–2014 Rolán pelasi Ligue 1:ssä 18 ottelua tehden kaksi maalia. Kaudella 2014–2015 Rolán onnistui 36 pelaamassaan ottelussa 15 kertaa maalinteossa.

### Maajoukkueura
Rolán pelasi vuosina 2011–2013 Uruguayn alle 20-vuotiaiden jalkapallomaajoukkueessa. Hän osallistui joukkueen kanssa vuosien 2011 ja 2013 MM-kilpailuihin, joista jälkimmäisestä hän saavutti hopeaa. Yhteensä hän pelasi alle 20-vuotiaiden maajoukkueessa 17 ottelua tehden niissä neljä maalia.

Uruguayn jalkapallomaajoukkueessa Rolán debytoi syyskuussa 2014 ystävyysottelussa Japania vastaan. Avausmaalinsa maajoukkueessa hän teki saman vuoden marraskuussa niin ikään ystävyysottelussa Chilen verkkoon. Toukokuussa 2015 Uruguayn päävalmentaja Óscar Tabárez nimesi Rolánin alustavaan joukkueeseen saman vuoden Copa Américaan. Rolán pelasikin turnauksessa neljässä ottelussa.

## Lähteet
Käsikivet

**Käsikivet** ovat käsikäyttöisiä jauhinkiviä, joita käytettiin erityisesti jauhojen valmistuksessa.  

Käsikivien alkeellisin muoto oli sylinterimäinen jauhinkivi, jota rullattiin jyvien yli edestakaisin. Tehokkaampi tapa oli kahden päällekkäisen kiekkomaisen kiven pyörittäminen vastakkain. Tällaisten käsikivien ylemmän kiven navassa oli aukko, johon jauhettavat jyvät kaadettiin. Valmis jauho tuli ulos laitteen ulkoreunoilta. Samalla pieniä kivensiruja joutui jauhoihin, mikä kulutti ihmisten hampaita. Arkeologit voivat arvioida tuon ajan ihmisten luurankojen hampaiden kulumisen perusteella, kuinka vanhaksi ihmiset ovat eläneet.

## Lähteet

## Aiheesta muualla
Savukosken kirkko

**Savukosken kirkko** on  Savukoskella sijaitseva 1956 rakennettu puinen torniton pitkäkirkko, jonka suunnitteli Paavo Riihimäki. Kirkko toimi rajaseutukirkkona 1950-1997, jolloin Pelkosenniemen seurakunta muodosti oman rajaseutupiirin. Suorakaiteisessa kirkossa on laakea aumakatto, pääsisäänkäynti ulkonee runkohuonetta matalampana toisen pitkän sivun päästä. Aluksi kirkkoon kuuluivat vain kirkkosali ja asuinsiipi, seurakuntatyön keskukseksi rakennuskokonaisuus laajeni 1986, kun kirkon yhteyteen  rakennettiin seurakuntasali sekä toimisto- ja toimintatiloja.  Kirkon pinta-ala on 112 neliötä ja siellä on istumapaikkoja 150 hengelle. Kirkon 7-äänikertaiset  urut on valmistanut Kangasalan urkutehdas 1976. Erillinen kellotapuli ja sen kello ovat vuodelta 1958. 

Kirkon yhteydessä on Urpo Kärrin tilateos *Ristin tie* ja seurakuntasalissa Ulla Holmströmin kudontateos *Tiimalasi*. 

## Lähteet
Maastojuoksun Suomen-mestaruuskilpailut 2015

**Maastojuoksun Suomen-mestaruuskilpailut 2015** käytiin 10. toukokuuta Imatralla. Kilpailujen järjestäjänä toimi Imatran Urheilijat.

## Mitalistit

## Lähteet
Davide Formolo

**Davide Formolo** (s. 25. lokakuuta 1992 Marano di Valpolicella, Veneto) on italialainen maantiepyöräilijä

Formolo aloitti ammattilaisuransa italialaisessa Cannondale Pro Cycling Teamissa 2014. Hän siirtyi seuraavana vuonna yhdysvaltalaiseen Cannondale-Garmin-talliin, nimeltään sittemmin Cannondale-Drapac. Kausilla 2018–2019 hän edusti saksalaista Bora-Hansgrohe-joukkuetta, vuosina 2020–2023 UAE Team Emiratesia ja vuodesta 2024 Movistar Teamia. 

Formolo voitti Italian ympäriajossa 2015 neljännen etapin karattuaan kärkiryhmästä hieman ennen viimeisen nousun alkua Hän voitti maantieajon Italian-mestaruuden 2019.

## Saavutuksia

Lähteet: Pro Cycling Stats, Cycling Archives
;2015
:Volta ao Algarve, nuorten kilpailun voitto
:Italian ympäriajo, nuorten kilpailussa toinen, 4. etapin voitto
;2016
:Puolan ympäriajo, kokonaiskilpailussa neljäs
:Espanjan ympäriajo, kokonaiskilpailussa yhdeksäs
;2017
:Italian ympäriajo, kokonaiskilpailussa kymmenes, nuorten kilpailussa kolmas
;2018
:Liège–Bastogne–Liège, seitsemäs
:Italian ympäriajo, kokonaiskilpailussa kymmenes, 8. etapilla toinen, 11. etapilla kolmas
;2019
:Katalonian ympäriajo, 7. etapin voitto
:Liège–Bastogne–Liège, toinen
:Italian ympäriajo, kokonaiskilpailussa 15:s, 7. ja 17. etapilla kolmas
:Maantieajon Italian-mestaruus
;2020
:Strade Bianche, toinen
:Critérium du Dauphiné, 3. etapin voitto
;2021
:Italian ympäriajo, kokonaiskilpailussa 15:s
:Tre Valli Varesine, toinen
;2022
:Italian ympäriajo, 7. etapilla kolmas
;2023
:Saudi Tour, kokonaiskilpailussa toinen
:Coppa Agostoni, voitto
:Veneto Classic, voitto

## Lähteet
Oxford (täsmennyssivu)

**Oxford** voi tarkoittaa ainakin seuraavia:

;paikkoja:
* Oxford, vanha yliopistokaupunki Englannissa
** Oxfordin yliopisto
* Oxford, kaupunki Massachusettsissa, Yhdysvalloissa
* Oxford, kylä Michiganissa, Yhdysvalloissa
* Oxford, kaupunki Mississippissä, Yhdysvalloissa
* Oxford, kaupunki Ohiossa, Yhdysvalloissa
* Oxfordin piirikunta, piirikunta Mainessa, Yhdysvalloissa
* Oxford, paikkakunta Nova Scotiassa, Kanadassa.

;henkilöitä:
* Reece Oxford (s. 1998), englantilainen jalkapalloilija

;laivoja:
* HMS Oxford (1749), Britannian Kuninkaallisen laivaston linjalaiva

;muita merkityksiä:
* Oxford-kirjoitusasu, Oxford English Dictionaryssä käytetty englannin kielen kirjoitusasu
* Oxford, panama- tai palttinasidoksinen paksuhko puuvillakangas
* Oxford-kenkä, juhlallinen miesten kenkä
Patrick Roberts

**Patrick John Joseph Roberts** (s. 5. helmikuuta 1997 Kingston upon Thames) on englantilainen jalkapalloilija, joka edustaa kaudella 2025–2026 Englannin Mestaruussarjassa pelaavaa Birminghamia lainasopimuksella Valioliigan Sunderlandista. Vasenjalkainen Roberts on pelipaikaltaan oikea laitahyökkääjä.

## Ura
### Seurajoukkueura
Robertsin kasvattajaseura on Fulham FC. Hänen debyyttinsä seuran ykkösjoukkueen paidassa Englannin valioliigassa tapahtui maaliskuussa 2014 Manchester Cityä vastaan, kun hän tuli vaihdosta kentälle Alexander Kačaniklićin tilalle. Roberts pelasi kauden aikana kahdessa valioliigaottelussa, kun Fulham putosi Englannin Mestaruussarjaan. Mestaruussarjassa Roberts pelasi kauden aikana 17 ottelua. Kesällä 2015 Roberts siirtyi Valioliigan Manchester Cityyn. Hän teki debyyttinsä liigacupin ottelussa Sunderlandia vastaan syyskuussa 2015. Muutamaa päivää myöhemmin hän pelasi ensimmäisessä liigaottelussaan neljä minuuttia Tottenhamia vastaan. Helmikuun 2016 alussa Roberts lainattiin seuraavan kauden loppuun kestävällä sopimuksella Skotlannin valioliigassa pelaavaan Celticiin, jossa hän pelasi vielä myös kauden 2017–2018. Hän oli lainassa espanjalaisseura Gironassa kauden 2018–2019 ja lainapestit ovat jatkuneet Norwich Cityssä syksyllä 2019, Middlesbrough'ssa kevätkaudella 2020 ja alkutalvella 2020–2021, Derbyssä kevätkaudella 2021 sekä Ranskan pääsarjassa pelaavassa Troyes'ssa, jossa hän pääsi kentälle vain yhdessä liigaottelussa kauden 2021–2022 alkupuoliskon kestäneellä laina-ajallaan. Tammikuussa 2022 Roberts siirtyi vapaalla siirrolla Englannin ykkösliigassa pelaavan Sunderlandin pelaajaksi. Kauden päätteeksi joukkue nousi mestaruussarjaan. Hän on 29. elokuuta 2025 mennessä pelannut Sunderlandissa yhden ottelun Valioliigassa, 119 ottelua Mestaruussarjassa ja 14 ottelua Ykkösliigassa.

### Maajoukkueura
Roberts edusti vuodet 2013–2014 Englannin alle 17-vuotiaiden maajoukkuetta, jossa hän pelasi 14 ottelua tehden seitsemän maalia. Sittemmin hän pelasi myös alle 18-, alle 19- ja alle 20-vuotiaiden maajoukkueissa.

## Lähteet
Pääsiäistropari

**Pääsiäistropari** (, *Christos anesti*) on pääsiäisen viettoon varsinkin ortodoksisessa kirkossa ja bysanttilaista riittiä noudattavissa idän katolisissa kirkoissa liittyvä lyhyt hymni. Nykyisin se esiintyy myös Suomen evankelis-luterilaisen kirkon virsikirjassa virtenä nro 90. Pääsiäistropari on syntynyt noin-400 luvulla.

Useimpien muiden troparien tavoin se on lyhyt säkeistö, jota usein käytetään kertosäkeenä psalmien säkeiden
välissä, mutta toisinaan myös erillisenä. Sen tekijää ei tunneta, joskin sitä on väitetty Romanos Melodoksen kirjoittamaksi. Se lauletaan yleensä ensimmäisessä plagaalisessa kirkkosävellajissa, tavallisesti kolme kertaa peräkkäin.

## Käyttö ortodoksisessa kirkossa
Tropari lauletaan vuosittain ensimmäisen kerran pääsiäisen kokoöisessä jumalanpalveluksessa ristisaatossa kirkon ulkopuolella, kirkon ovien ollessa vielä suljettuina. Tämän jälkeen se lauletaan jokaisen kaanonin jälkeen, pääsiäisstikiiran lopussa, psalmien yhteydessä, ehtoollisen aikana ja liturgian lopussa.

Tämän jälkeen tropari lauletaan vielä pääsiäistä seuraavan viikon aikana ehtoopalvelusten alussa ja lopussa. Vielä Tuomaan sunnuntain jälkeenkin, joka on viikon verran pääsiäissunnuntain jälkeen, se juhlistaa ortodoksista jumalanpalvelusta koko pääsiäisajan, jonka katsotaan kestävän helluntaihin saakka.

## Troparin sanat
Tropari kirjoitettiin alujaan koinee-kreikaksi, mutta se lauletaan tavallisesti paikallisella liturgisella kielellä tai paikallisella kansankielellä, ellei se ole sama. Viime aikoina on tullut tavaksi laulaa se useammallakin kielellä.

## Tropari luterilaisessa virsikirjassa
Suomessa ortodoksinen pääsiäisyön jumalanpalvelus on radioitu ja televisioitu vuosittain jo useiden vuosikymmenien ajan, ja täten pääsiäistropari on tullut tunnetuksi muillekin kuin ortodokseille. Vuonna 1986 Suomen evankelis-luterilainen kirkko päätti ottaa troparin virsikirjaansa pääsiäisvirsien joukkoon, jossa se on nyt virsi numero 90. Virsikirjassa sen yhteyteen merkittiin ohje: ”Virsi lauletaan yleensä kolme kertaa.” Tropari on myös ruotsinkielisen virsikirjan lisävihkossa "Sång i Guds värld" numerolla 850 "Kristus är uppstånden från de döda". Ruotsinkielisen tekstin lisäksi siellä on tropari kirkkoslaavin- ja kreikankielisenä.

## Lähteet

## Aiheesta muualla
* Virsi 90: Kristus nousi kuolleista (sanat ja nuotit) 
* Pääsiäistropari useilla kielillä
Kukkolan seisake

**Kukkolan seisake** oli rautatieliikennepaikka rataosalla Tornio-Kolari Kukkolan kylässä Tornion kaupungissa.

Alun perin Kukkolan seisakkeelle oli tarkoitus rakentaa siltayhteys Ruotsin puolelle Kukkolankosken pohjoispuolelle. Hanke kaatui kuitenkin Ruotsin valtionrautateiden kielteiseen päätökseen. Rataa päätettiin tästä syystä jatkaa vielä Karunkiin saakka. Kiireellä rakennettu rata ei kuitenkaan ollut kunnolla liikennöitävässä kunnossa kuin vasta 1922, jolloin Kukkolan seisakkeelle valmistui myös liikennepaikkarakennus.

Kukkola muutettiin miehittämättömäksi tavaraliikenteen loputtua 1951, ja lakkautettiin kokonaan vuonna 1967, kun liikenne rataosalla päättyi. Liikennepaikkarakennus ja sivuraiteet on purettu pois.

## Lähteet
* Radan varrella - Suomen rautatieliikennepaikat, Iltanen Jussi, s. 240, kolmas painos, Karttakeskus 2011